**Poziv za sudjelovanje u projektu mobilnosti učenika**

Obuka i trening u EU zemljama

U suradnji s partnerskim ustanovama HTL Wolfsberg iz Austrije i Euromind Portugal, u tijeku je provedba projekta „Obuka i trening u EU zemljama“ u sklopu kojega će učenici Srednje škole fra Andrije Kačića Miošića, Ploče, obavljati stručnu praksu ili pohađati obuku u inozemstvu. Agencija za mobilnost i programe EU u sklopu Erasmus+ programa odobrila je ovaj projekt u ukupnoj vrijednosti od 73.284,00 EUR.

**Ciljana skupina učenika za mobilnost u Portugal, Setubal:**

2.g razred – smjer Konobar – ukupno 2 učenika

2.h razred – smjer Kuhar – ukupno 3 učenika

2.em i 3.em – smjer Elektroničar-mehaničar – ukupno 3 učenika

3.a i 3.b razred – smjer Hotelijersko-turistički tehničar – ukupno 6 učenika

4.a i 4.b razred – smjer Hotelijersko-turistički tehničar – ukupno 6 učenika

GRUPA I: Mobilnost 20 učenika i 2 nastavnika u pratnji u Portugal, Setubal, planirana je od 18.02.2024. do 02.03.2024.

**Ciljana skupina učenika za mobilnost u Austriju, Wolfsberg:**

3.e razred – smjer Tehničar za računalstvo – ukupno 5 učenika

4.e razred – smjer Tehničar za računalstvo – ukupno 5 učenika

GRUPA II: Mobilnost 10 učenika i 2 nastavnika u pratnji u Austriju, Wolfsberg, planirana je od 18.02.2024. do 02.03.2024.

**Prijaviti se mogu svi zainteresirani učenici navedenih razreda i zanimanja.**

**Kriteriji za izbor sudionika**

* motiviranost učenika (motivacijsko pismo učenika)
* opći uspjeh (izvješće razrednika), posebno uspjeh iz stručnih predmeta (predmetni nastavnik),
* izostanci i vladanje (razrednik i predmetni nastavnik),
* razina znanja engleskog jezika (predmetni nastavnik),
* razvijene socijalne vještine i jezične kompetencije (razrednik i predmetni nastavnik),
* zalaganje i rad na praktičnoj nastavi i razina usvojenosti znanja u strukovnim predmetima (predmetni nastavnik),
* dodatno sudjelovanje u aktivnostima škole, projektima i natjecanjima (razrednik i predmetni nastavnici),
* pripadanje skupini sudionika s manje mogućnosti opisanih u Vodiču (odgovarajuće potvrda ili izjava),
* podrška roditelja, pisana odluka i suglasnost.

Odabrat će se i učenici iz svake ciljane skupine (iz svakog razrednog odjela po jedan) koji će biti na rezervnoj listi, a koji će zajedno s prvoodabranima pohađati sve pripreme, no sudjelovat će na mobilnosti samo u slučaju spriječenosti prvoodabranih iz svog razrednog odjela.

**Postupak prijave**

Sudionik koji se prijavljuje na natječaj za sudjelovanje u projektu dužan je ispuniti prijavnicu, ispuniti tražene podatke i motivacijska pitanja u online obrascu <https://forms.office.com/e/j0LDi4F048> i predati ga do kraja dana 30.10.2023. Za valjanu prijavu sudionik mora imati popunjenu i potpisanu suglasnost roditelja. Roditelji će suglasnost potpisati osobno na roditeljskom sastanku ili po dogovoru s koordinatorom.

**Dokumenti u prilogu:**

Prijavnica

Suglasnost roditelja